અમદાવાદ: ધો.૧રની બી ગ્રૂપ સાથેની પરીક્ષા પાસ કરનાર વિદ્યાર્થીને હવે એન્જિનિયરિંગમાં ભણવાની તક મળે તેવો નિર્ણય ભલે શિક્ષણ બોર્ડે લીધો હોય, પરંતુ આ નિર્ણય જાહેર થતાંની સાથે જ અનેક પ્રશ્નાર્થ ઊઠ્યા છે. કારણ કે બી ગ્રૂપના વિદ્યાર્થીને માત્ર એક માસના ટૂંકા ગાળામાં ર વર્ષના અભ્યાસક્રમની પરીક્ષા પાસ કરવી પડશે, જે કોઇ રીતે શક્ય નથી. શિક્ષણવિદો ખુદ બોર્ડના આ નિર્ણયને અતાર્કિક અને હાસ્યાસ્પદ ગણાવે છે.